Spolebuskfamilien

Se teksten

Spolebuskfamilien (Celastraceae) er en plantefamilie i gruppen Rosidae. Gruppen omfatter busker, trær og klatreplanter. I APG III-systemet er den tidligere jåblomfamilien (Parnassiaceae), som bare omfattet urter, slått sammen med Celastraceae. Artene i den gamle jåblomfamilien vokser i arktiske og tempererte strøk på den nordlige halvkule, samt i et lite område i Sør-Amerika, mens de andre vokser i tempererte og tropiske strøk over hele verden.

I Europa finnes jåblom, fire arter i spolebuskslekta (Euonymus) og i Sør-Spania har den varmekrevende Gymnosporia senegalensis en nordlig utpost. De afrikanske Kanariøyene har to endemiske arter, Gymnosporia cassinoides og Gymnosporia cryptopetala. I Norge vokser bare jåblom naturlig, men spolebusk (Euonymus europaeus) er naturalisert på Østlandet.

Spolebuskfamilien regnes til ordenen Celastrales. Botanikerne har ulike oppfatninger om hvordan denne ordenen skal deles opp, noe som får konsekvenser for omfanget av spolebuskfamilien. I APG III-systemet omfatter Celastraceae hele Celastrales unntatt de to tropiske trærne i familien Lepidobotryaceae.

Utvalgte slekter 
 Canotia 
 Cassine 
 Catha – «Khat» 
 khat (Catha edulis)
 frøbusk (Celastrus)  
 spolebuskslekta (Euonymus)  
 Gymnosporia
 Kokoona 
 Lophopetalum 
 Maytenus  
 Mortonia  
 Pachistima 
 Parnassia
 Putterlickia 
 Schaefferia 
 Tripterygium 
 Wimmeria
 
APWebsite anerkjenner 94 slekter i familien.

Kilder

Eksterne lenker 
 

 
Planter formelt beskrevet av Robert Brown